次韻張安國二首  其二
作者：周必大
朝代：宋

paragraphs: 子房思赤松，冠掛带不束。
高風動縉紳，盛事爭誦讀。
向來進匪銳，今退那得速。
皇帝六載冬，熏燎郊再卜。
均釐際蓋壤，賫予首耆宿。
煌煌舊使星，密映紫微北。
要令對青黎，聊復寓天祿。
人言驥雖老，萬馬未易逐。
方爲帝者師，敢請罷辟穀。
魯公從周公，榮哉佩聯玉。